

UZNESENIE VLÁDY SLOVENSKEJ REPUBLIKY

**č. 293**

zo 4. mája 2011

**k návrhu na uzavretie Dohody o voľnom obchode medzi Európskou úniou a jej členskými štátmi na jednej strane a Kórejskou republikou**

**na strane druhej**

|  |  |
| --- | --- |
| Číslo materiálu: | 12761/2011 |
| Predkladateľ: | minister hospodárstva |

Vláda

# súhlasí

## s návrhom na uzavretie Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“),

## s predbežným vykonávaním dohody od 1. júla 2011;

# odporúča

prezidentovi SR

## ratifikovať podpísanú dohodu po vyslovení súhlasu Národnej rady SR,

## vyjadriť súhlas s predbežným vykonávaním dohody od 1. júla 2011,

Národnej rade SR

## vysloviť súhlas s dohodou a rozhodnúť o tom, že ide o medzinárodnú zmluvu, ktorá má podľa čl. 7 ods. 5 Ústavy SR prednosť pred zákonmi SR;

# poveruje

predsedníčku vlády

## predložiť dohodu Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,

ministra hospodárstva

## odôvodniť návrh na vyslovenie súhlasu s dohodou v Národnej rade SR;

# ukladá

ministrovi hospodárstva

## požiadať ministra zahraničných vecí o vykonanie príslušných opatrení spojených s predbežným vykonávaním dohody a opatrení spojených s nadobudnutím platnosti dohody pre Slovenskú republiku,

## požiadať ministra zahraničných vecí o zabezpečenie uverejnenia oznámenia v Zbierke zákonov SR o publikovaní dohody v Úradnom vestníku EÚ.

Vykonajú: predsedníčka vlády

minister hospodárstva

minister zahraničných vecí

Na vedomie: prezident SR

predseda Národnej rady SR